ມີຜູ້ເສຍຊີວິດ 45 ຄົນແລ້ວ ໃນເຫດບໍ່ຖ່ານຫີນລະ​ເບີດ ທີ່ປາກີສຖານ
ເຈົ້າ​ໜ້າ​ທີ່​ກ່າວ​ວ່າ ​ໂອກາດ​ທີ່​ຈະ​ໄດ້​ພົບ​ເຫັນ​ຜູ້​ລອດ​ຊີວິດ​ມາ​ໄດ້​ນັ້ນ ​ແມ່ນ​ມີ​ນ້ອຍ​ຫລາຍ.
ຈໍານວນຂອງຜູ້ເສຍຊີວິດໃນເຫດແກ໊ສ Methane ລະເບີດທີ່ບໍ່ຖ່ານຫິນ ແຫ່ງນຶ່ງ ໃນພາກຕາເວັນຕົກສຽງໃຕ້ ຂອງປາກີສຖານ ໄດ້ເພີ່ມຂຶ້ນເປັນ 45 ຄົນແລ້ວ ຢ່າງນ້ອຍ ໃນວັນຈັນມື້ນີ້ ພວກຄົນງານໄດ້ກູ້ເອົາຊາກສົບຂຶ້ນມາໄດ້ອີກ 20 ກ່ວາສົບ ຈາກບໍ່ຖ່ານຫີນຢູ່ນອກເມືອງ Quetta ເມືອງ ຫລວງຂອງແຂວງ Baluchistan ທາງພາກຕາເວັນອອກ ສຽງໃຕ້ຂອງປາກິສຖານ ເຈົ້າໜ້າທີ່ກ່າວວ່າ ໂອກາດທີ່ຈະ ໄດ້ພົບເຫັນຜູ້ລອດຊີວິດມາໄດ້ນັ້ນ ແມ່ນມີນ້ອຍຫລາຍ ມີຄົນງານຂຸດບໍ່ຫລາຍກ່ວາ 50 ຄົນ ຖືກຕັນຢູ່ໃນບໍ່ ປະມານ 1,200 ແມັດ ເລິກລົງໄປ ໃຕ້ດິນໃນວັນອາທິດວານນີ້ ເວລາອາຍແກ໊ສ Methane ລະເບີດລະເບີດຂຶ້ນ ເຮັດໃຫ້ບໍ່ ພັງລົງ ອາຍແກ໊ສ methane ທີ່ຍັງມີຢູ່ໃນບໍລິເວນນັ້ນໄດ້ເປັນອຸບປະສັກຕໍ່ການກູ້ໄພ ບໍ່ຖ່ານຫິນນີ້ເເມ່ນເປັນຂອງລັດວິສາຫະກິດ ທີ່ຊື່ວ່າ ບໍລິສັດພັທະນາບໍ່ແຮ່ ປາກີສຖານ ທີ່ໃຫ້ຜູ້ຮັບເໝົາບໍລິສັດນຶ່ງເຊົ່າຕໍ່ ເຈົ້າໜ້າທີ່ກ່າວວ່າ ທາງການໄດ້ປະກາດວ່າ ບໍ່ດັ່ງກ່າວ ເປັນອັນຕະລາຍ ເມື່ອສອງອາທິດກ່ອນນີ້ ທ່ານ Iftikhar ກ່າວວ່າ ເຫດລະເບີດນັ້ນໄດ້ສົ່ງຜົນໃຫ້ບໍ່ຖານຫີນທາງໃນພັງລົງ ຊຶ່ງພາໃຫ້ພວກຄົນງານທີ່ຍັງຫາບໍ່ພໍ້ນັ້ນ ມີໂອກາດນ້ອຍເຕັມທີທີ່ຈະລອດອອກມາໄດ້